માહિતી કમિશનર સુધીર ભાર્ગવે આદેશમાં જણાવ્યું છે કે આરટીઆઈ એક્ટ ૨૦૦૫ની જોગવાઈ હેઠળ એક જાહેર પ્રાધીકરણ એવી માહિતી આપવા માટે જવાબદાર છે. જેનો કોઈ રેકોર્ડ હોય. અરજદાર પવન અગ્રવાલે માહિતી કમિશનર સુધીર ભાર્ગવ સમક્ષ સુનાવણી દરમિયાન એવો દાવો કર્યો છે કે કેટલાય લોકો વિરુદ્ધ દેશદ્રોહના કેશ દાખલ કરવામાં આવ્યા છે. પવન અગ્રવાલનું કહેવું છે કે ગૃહ મંત્રાલય પાસે રાષ્ટ્ર વિરોધી પ્રવૃત્તિઓમાં સામેલ લોકોનો રેકોર્ડ હોવો જોઈએ. બીજી બાજુ મંત્રાલયના સ્વાતંત્ર સેનાનીઓ સંબંધિત વિભાગ પાસે પણ સ્વાતંત્ર સેનાનીઓ અને શહિદો સંબંધિત જાણકારી હોવી જોઈએ.